I 1542 rejste prinsen rundt i Danmark og blev hyldet af folket. I 1548 blev han hyldet på sit første og sidste besøg i [[Norge]]. Ellers sad han på skolebænken på [[Haderslevhus]], hvor han blev undervist sammen med en række [[Adel i Danmark|adelsdrenge]], så han kunne stifte bekendtskab med dem, han senere skulle regere sammen med, og i øvrigt lære sig ridderlige idrætter såsom [[ridning]], [[fægtning]] og andre krigeriske dyder. Det boglige indprentedes af historikeren [[Hans Svaning]], der er en af ophavsmændene til den systematiske nedrakning af adelsfjenden [[Christian 2.]] Så Frederik lærte tidligt, hvordan en konge ikke skulle regere. Om han lærte meget andet, betvivlede Frederik selv senere, hvor han ofte klagede over, at han ikke var så god til boglige sysler.<ref>''[http://www.kb.dk/e-mat/dod/130021569330_bw.pdf Frederik II's påtænkte Lotheriske giftemål] {{Webarchive|url=https://web.archive.org/web/20191022160938/http://www.kb.dk/e-mat/dod/130021569330_bw.pdf |date=22. oktober 2019 }}'', L DAAE, Det Kongelige Bibliotek, 1871, side 2</ref>
[[Fil:Malmöhus slott 2.jpg|left|thumb|238x238px|[[Malmøhus]], hvor Frederik tilbragte meget af sin opvækst]]
I 1554 flyttede Frederik til [[Malmøhus]], hvor der blev skabt et helt lille hof omkring ham, så han for alvor kunne komme i kongelære. Fra 1557 til 1558 var han på sin eneste udlandsrejse, der gik til kroningen af den nye tyske [[Ferdinand 1. (Tysk-romerske rige)|kejser Ferdinand 1.]] Dér lærte han mange barske lejetropsførere at kende og var glad ved samværet med dem. Hans far var ikke begejstret. Sønnen var ikke til at hive hjem, og den fromme [[Christian 3.]] så ikke gerne, at han blev alt for påvirket af opholdet hos kejseren, der var bannerfører for det [[Romerskkatolske kirke|katolske]] [[kætteri]].<ref>[[Christian 4.#Scocozza, 1997|Scocozza, 1997]], side 120</ref>
Religion Historie